armvectores/hy_wikipedia_2023 huggingface dataset:
Օտակի (գյուղ)

Օտակի  (ճապ.՝  王滝村 'Օտակի -մուրա'), գյուղ Ճապոնիայում։ Գտնվում է Նագանոյի պրեֆեկտուրայում։ Գյուղի ամբողջ մակերեսը կազմում է 234,45 կմ², բնակչությունը՝ 3907 մարդ, իսկ խտությունը 16,66 մարդ/կմ²։


== Աշխարհագրական դիրք ==
Գյուղը գտնվում է Հոնսյու կղզում, Նագանոյի պրեֆեկտուրայում Տյուբու տարածաշրջանում։ Այն սահմանակից է Ինա, Կոմագենե քաղաքների և Ագեմացու, Կիսո ավանների հետ։


== Բնակչություն ==
Բնակչությունը կազմում է 3907 մարդ (2014 թվականի օգոստոսի 1), խտությունը՝ 16,66 մարդ/կմ²։


== Սիմվոլիզմ ==
Գյուղի ծաղիկը համարվում է ճապոնական սալորի ծաղիկը։


== Ծանոթագրություններ ==


== Արտաքին հղումներ ==
Պաշտոնական կայք Archived 2009-08-31 at the Wayback Machine.(ճապոներեն)
Ումբերլիտո Բորժես

Ումբերլիտո Բորժես Թեյշեյրա կամ պարզապես Բորժես (պորտ.՝ Humberlito Borges Teixeira, հոկտեմբերի 5, 1980(1980-10-05), Սալվադոր, Բրազիլիա), բրազիլիացի ֆուտբոլիստ, «Պոնտե Պրետա» ակումբի հարձակվող։


== Կենսագրություն ==
Մինչև 23 տարեկանը Ումբերլիտո Բորժեսը խաղացել է ստորին լիգաների ակումբներում։ 2004 թվականին հանդես է եկել «Սան Կաետանո» ակումբի կազմում, որը այդ ժամանակ Բրազիլիայում ամենաուժեղ ակումբներից էր։
2005 թվականին «Պարանայի» կազմում դարձել է 19 գոլի հեղինակ և ճանաչվել Բրազիլիայի առաջնության երկրորդ ռմբարկու՝ միայն երեք գոլով հետ մնալով Ռոմարիոյից։ Այնուհետև ֆուտբոլիստը կարճ ժամանակով մեկնել է Ճապոնիա, որտեղ դարձել է 2-րդ դիվիզիոնի լավագույն ռմբարկու։
Բրազիլիա վերադառնալուց հետո Բորժեսն սկսել է խաղալ «Սան Պաուլոյում»։ 2007 թվականին 7 գոլ է հեղինակել ազգային առաջնությունում, ինչը նրան թույլ է տվել կիսել իր ակումբի լավագույն ռմբարկուի կոչումը Դագոբերտոյի և Ռոժերիո Սենիի հետ։
2008 թվականին Բորժեսը 10 գոլ է խփել Պաուլիստա լիգայում։ Բացի այդ, Բրազիլիայի 2008 թվականի առաջնությունում խաղացողը 16 գոլ է խփել։ Նույն տարվա նոյեմբերի 8-ին առաջին անգամ ձևակերպել է հեթ տրիկ «Պորտուգեզա» ակումբի դեմ խաղում։ «Սան Պաուլոն» դարձել է Բրազիլիայի չեմպիոն, իսկ Բորժեսն ընդգրկվել է առաջնության խորհրդանշական հավաքականում՝ ստանալով Արծաթե գնդակ։
2009 թվականին Բորժեսը դերձել է իր ակումբի լավագույն ռմբարկուն Լիբերտադորեսի գավաթի խաղարկությունում։ Մրցաշարի ավարտից երեք տուր առաջ «Սան Պաուլոն»  գլխավորել էր «Սերիա Ա» մրցաշարային աղյուասկը։
2010 թվականին Բորժեսը տեղափոխվել է «Գրեմիո» իր թիմակից Լեանդրոյի հետ միասին։ «Գրեմիոյի» կազմում իր նորամուտը կատարել է «Պելոտաս» ակումբի դեմ խաղում։
2011 թվականի մայիսի 30-ին նա «Սանտոս» ակումբի հետ պայմանագիր է կնքել մինչև 2012 թվականի դեկտեմբերի 31-ը։ 2012 թվականի հուլիսի 5-ին Բորժեսը խզել է պայմանագիրը «Սանտոսի» հետ։
2012 թվականի հուլիսի 10-ին խաղացողը «Քրուզեյրոյի» հետ պայմանագիր է կնքել մինչև 2014 թվականի վերջը։ 2012 թվականի հուլիսի 15-ին հարձակվողը կատարել է իր նորամուտն ակումբի կազմում՝ մասնակցելով Բրազիլիայի առաջնության 9-րդ տուրի՝ «Գրեմիոյի» դեմ խաղին։ 2012 թվականի հուլիսի 22-ին Բրազիլիայի առաջնության 11-րդ տուրի՝ «Ֆլամենգո» ակումբի դեմ խաղի 44-րդ րոպեին Բորժեսը հեղինակել է խաղի միակ գոլը, որ նրա առաջին գոլն էր Բելու Հորիզոնտիի ակումբի կազմում։ Բորժեսն օգնել է իր թիմին դառնալ Բրազիլիայի չեմպիոն 2013 թվականին։
2011 թվականի սեպտեմբերի 28-ին Բորժեսը կատարել է իր նորամուտը Բրազիլիայի ազգային հավաքականի կազմում՝ մասնակցելով Ամերիկայի Սուպերկլասիկոյին ընդդեմ Արգենտինայի հավաքականի․ Բորժեսը դաշտ է դուրս եկել մեկնարկային կազմում, իսկ հանդիպման 73-րդ րոպեին նրան փոխարինել է Ֆրեդը։


== Ձեռքբերումներ ==
ԹիմըԲրազիլիայի չեմպիոն]] (4) – 2007, 2008, 2013, 2014
Պաուլիստա լիգայի չեմպիոն (1) – 2012
Մինեյրո լիգայի չեմպիոն (1) – 2014ԱնձնականԱրծաթե գնդակ Բրազիլիայի առաջնության խորհրդանշական հավաքականի մասնակցին (1) – 2008
Բրազիլիայի առաջնության լավագույն ռմբարկու (1) – 2011
Ճապոնիայի առաջնության 2-րդ դիվիզիոնի լավագույն ռմբարկու (1) – 2006


== Ծանոթագրություն ==
Կուռեպալու

Կուռեպալու (էստ․՝ Kurepalu), գյուղ Էստոնիայի Տարտումաա նահանգի Հաասլավա շրջանում։
2011 թվականի տվյալներով գյուղում բնակվում էր 199 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(2836) Սոբոլև

(2836) Սոբոլև (անգլ.՝ Sobolev), աստերոիդ աստերոիդների հիմնական գոտում։ Հայտնաբերվել է 1978 թվականի դեկտեմբերի 22-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 3,00105 ա. մ., առավելագույնը մոտենում է 2,7139 ա. մ. հեռավորության վրա և հեռանում 3,2882 ա. մ.։ Արեգակի շուրջ մեկ ամբողջական պտույտ է կատարում 1898,93 երկրային օրվա ընթացքում, իր ուղեծրով շարժվելով միջինում 0,189581 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,68° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2836) Սոբոլև աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անաստասիա Թումանիշվիլի-Ծերեթելի

Անաստասիա Թումանիշվիլի-Ծերեթելի (վրացերեն՝ ანასტასია თუმანიშვილ-წერეთელი, օգոստոսի 25 (սեպտեմբերի 6), 1849, Թիֆլիս, Թիֆլիսի նահանգ, Ռուսական կայսրություն - փետրվարի 7, 1932(1932-02-07), Թիֆլիս, Վրացական ԽՍՀ, ԽՍՀՄ), մանկագիր, հրապարակագիր, հասարակական գործիչ


== Կենսագրություն ==
Անաստասիա Թումանիշվիլին 1865 թվականին ավարտել է Անդրկովկասի ազնվական տիկնանց ինստիտուտը։ Եռանդուն կերպով մասնակցել է «Վրացիների շրջանում գրագիտության տարածման ընկերության», «Կին մանկավարժների ընկերության» և կանանց «Կրթություն» ընկերության աշխատանքներին։ Կազմակերպել է երիտասարդ ժուռնալիստների հավաքներ, դասընթացներ։ 1883 թվականին հիմնադրել է «Նաթաբի», 1890 թվականին՝ «Ջեջիլի» («Արտ») ամսագիրը, որը կարևոր դեր է խաղացել Վրաստանում մանկական գրականության զարգացման գործում։ Եղել է «Կվալի» («Ակոս») ամսագրի համախմբագիրը:Դրա հետ մեկտեղ գեղարվեստական երկեր է ստեղծել կամ թարգմանել։ Նրա առաջին թարգմանական աշխատանքը ֆրանսիացի անվանի գրող Ալֆոնս Դոդեի «Մարշալի հանդուրժողականությունը» ստեղծագործությունն էր, որը տպագրվել է 1876 թվականին, առաջին ինքնուրույն երկը՝  «Հայրենական զոհը» (1880 թ.):
1891 թվականին Անաստասիան ամուսնացել է վրացի անվանի գրող Գեորգի Ծերեթելու հետ։
Անաստասիա Թումանիշվիլի-Ծերեթելին հուղարկավորվել է Մթածմինդայի պանթեոնում՝ ամուսնու և Վրաստանի այլ անվանի գործիչների շիրիմների կողքին։


== Ստեղծագործություններ ==
«Մոլագուրի», 1887
«Հինգ պատմվածք», 1888
«Կոնա», 1823
«Աշխույժ վեճ», 1924
«Ծաղիկը», 1926


== Գրականություն ==
Хелтубнели М., Адаптация детской литературы Анастасии Туманишвили-Церетели. Жизнь и творчество, т., 1941;
Алания Н., Грузинская советская энциклопедия, т. 5, p. 10, tb. , 1980 год.
Анастасия Туманишвили-Церетели : (журналистка и писательница) : автореферат диссертации на соискание ученой степени кандидата филологических наук / Сергей Шалвович Минашвили ; Тбилисский государственный университет. 1975


== Ծանոթագրություններ ==


== Արտաքին հղումներ ==
Они внесли весомый вклад в грузинскую литературу(չաշխատող հղում)
Նացարգորա

Նացարգորա  (վրաց.՝ ნაცარგორა), գյուղ Վրաստանում։ Գտնվում է Շիդա Քարթլի երկրամասի Խաշուրի մունիցիպալիտետում։ Բարձրությունը ծովի մակարդակից կազմում է 760 մետր։ Բնակչությունը՝ 201 մարդ (ըստ 2014 թվականի տվյալների)։ Հեռախոսային կոդ՝ +995:


== Տես նաև ==
Խաշուրի մունիցիպալիտետ
Շիդա Քարթլի


== Ծանոթագրություններ ==
Լեդի Բյորդ Ջոնսոն

Լեդի Բյորդ Ջոնսոն (անգլ.՝ Claudia Alta «Lady Bird» Taylor Johnson, դեկտեմբերի 22, 1912(1912-12-22)[…], Karnack, Հարիսոն շրջան, Տեխաս, ԱՄՆ - հուլիսի 11, 2007(2007-07-11)[…], Օստին, ԱՄՆ), Միացյալ Նահանգների առաջին տիկինը 1963 թվականից մինչև 1969 թվականը իր ամուսնու՝ նախագահ Լինդոն Ջոնսոնի օրոք։
Իր ողջ կյանքի ընթացքում նա պաշտպանում Էր քաղաքների բարեկարգումը, մայրուղիների և բնական ռեսուրսների պահպանումը, դրանք նրա հիմնական զբաղմունքներն էին որպես առաջին տիկին։ 1969 թվականին Սպիտակ տնից հեռանալուց հետո, 1973 թվականին ամուսնու մահից հետո նա դարձել է ձեռնարկատեր՝ ստեղծելով «LBJ Holdings Company» կորպորացիան և վաստակելով ավելի քան 150 միլիոն դոլար։ Իր նվաճումների համար նա ստացել է Ազատության նախագահական մեդալ և ԱՄՆ Կոնգրեսի ոսկե մեդալ։


== Լեդի Ջոնսոնն արվեստում ==


=== Ֆիլմեր ===
2002 թվականին HBO ալիքում թողարկվել է «Ճանապարհ դեպի պատերազմ» ֆիլմը, որտեղ Լեդի Բյորդին մարմնավորել Է դերասանուհի Ֆելիսիթի Հաֆմանը
«Ջեքի» (2016), Լեդի Բյորդին մարմնավորել է Բեթ Գրանտը


== Ծանոթագրություններ ==
Գերերևակայություն

Գերերևակայություն (անգլ.՝ Maladaptive daydreaming կամ excessive daydreaming), հոգեբանական հասկացույթ՝ առաջին անգամ ներկայացված Eli Somer֊ի կողմից, որպեսզի նկարագրի բազմակողմանի երևակայության դրսևորումը, որը տվյալ պահին փոխարինում է մարդկային շփումը և/կամ խանգարում է կրթական, միջանձնային կամ մասնագիտական գործունեությանը։ Այն կարող է առնչություն ունենալ մանկության ժամանակ հուզական արհամարհանքի կամ վիրավորանքի հետ, որն էլ զոհերին մղում է կտրվել սպառնալի աշխարհից և իրենց նյութական գոյից։ Որպես բուժում օգտագործվում է դեղերի escitalopram (մեկ հաբ բարձրացող) և amitriptyline (մեկ հաբ յուրաքանչյուր 8 ժամում)։


== Հայտնի գործառույթներ ==
Գերերևակայության հայտնի գործառույթները ներառում են սթրեսից և ցավից ձերբազատումը՝ տրամադրության բարձրացման և երազանքների իրականացման մտապատրանքների միջոցով, ընկերակցությունը, մտերմությունը և հանգստությունը։


== Ախտանիշները ==
Չնայած նրան, որ կան գերերևակայության բազմաթիվ բնորոշ ախտանիշներ, այս խանգարումը տանողները պարտադիր չէ անխուսափելիորեն ունեն դրանք բոլորը։
Հաճախ գերերևակայողներն ունենում են «դրդիչներ», որոնք սկիզբ են տալիս իրենց մտապատրանքներին։ Հաճախ հանդիպող դրդիչներից են գրքերը, ֆիլմերը և երաժշտությունը։ Գերերազողները հնարավոր է, որ նաև ունենան դժվարություններ անկողնուց վեր կենալուց կամ քնելուց առաջ մտապատկերներ ունենալու պատճառով։ Հաճախ, երբ գերերազողները երազում են, նրանք կարող են շշնջալ, խոսել, դեմքի տարբեր արտահայտություններ ընդունել կամ կատարել ինչ-որ կրկնվող բնույթի շարժում։
Գերերազողները կարող են ժամեր անցկացնել երազելով։ Նրանք կարող են ունենալ մանրամասնորեն մտածված պատրանքներ իրենց մտքում, որոնք հաճախ համեմատելի են լինում ամբողջական վեպի կամ ֆիլմի հետ։ Շատերը ունենում են ավելին քան մեկ մտապատրանք՝ յուրաքանչյուրն իր առանձին կերպարներով, շրջապատող միջավայրով, սյուժեով և այլն։ Գերերևակայողները, հնարավոր է, նաև հուզականորեն կապվեն իրենց մտացածին կերպարների հետ, չնայած այն հանգամանքին, որ նրանք գիտեն, որ կերպարներն իրական չեն։


== Պարբերական թեմաներ ==
Պարբերականորոն կրկնվող թեմանից կարող են լինել.

Իդեալականացված եսը,
Բռնությունը,
Ուժը և իշխանությունը,
Գերությունը,
Փրկությունը և ազատումը,
Սեռական գրգռումը։


== Լուսբանումը ԶԼՄ-ներում ==
Չնայած այն պաշտոնապես չի ճանաչվել խանգարում կամ ախտավիճակ, գերերևակայությունն արժանացել է որոշակի ուշադրության լրատվամիջոցների կողմից։


== Տես նաև ==
Երևակայություն
Երազ
Զգայապատրանք
Մտապատկեր


== Ծանոթագրություններ ==
Աբիջան

Աբիջան  (ֆր.՝ Abidjan, էբրիե ցեղի լեզվից թարգմանած՝ նշանակում է կտրտած տերևներ, որ երկպառակությունների վերջ տալու խորհրդանիշ են), քաղաք արևմտաաֆրիկյան Կոտ դ՛Իվուար (նախկին Փղոսկրի ափ) պետությունում, Գվինեական ծոցի ափին։ Այդ պետության խոշորագույն քաղաքն է, նրա տնտեսական ու մշակութային կենտրոնը (նրա մայրաքաղաքն է եղել մինչև 1934 թվականը, երբ մայրաքաղաքը տեղափոխվեց Յամուսուկրո); Միաժամանակ՝ բնակչության թվով երրորդ խոշորագույն ֆրանսալեզու քաղաքն է աշխարհում՝ Փարիզից ու Կինշասայից հետո, իսկ զուտ ֆրանսախոսների թվաքանակի հաշվառմամբ՝ 2014 թվականից ի վեր երկրորդն է աշխարհում։ Համարվում է վարչական կենտրոնը նույնանուն՝ Աբիջանի դեպարտամենտի, որը մտնում է Լագյուն մարզի կազմի մեջ։


== Ծանոթագրություններ ==
Տոսին Ադարաբիոյո

Տոսին Ադարաբիոյո (անգլ.՝ Tosin Adarabioyo, սեպտեմբերի 24, 1997(1997-09-24), Մանչեսթեր, Մեծ Մանչեսթեր, Հյուսիսարևելյան Անգլիա, Անգլիա, Միացյալ Թագավորություն), անգլիացի պրոֆեսիոնալ ֆուտբոլիստ։ Ներկայումս Մանչեսթեր Սիթիից վարձավճարով հանդես է գալիս Բլեքբուրն Ռովերսի կազմում։ Խաղում է կենտրոնական պաշտպանի դիրքում։


== Ակումբային կարիերա ==


=== Մանչեսթեր Սիթի ===
Ադարաբիոյոն Մանչեսթեր Սիթիի ակադեմիային միացել է 5 տարեկան հասակում։ 14 տարեկանից սկսեց հանդես գալ Մանչեսթեր Սիթիի մինչև 18 տարեկանների կազմում։ 16 տարեկանում դարձավ այս թիմի ավագը։
Իր պրոֆեսիոնալ դեբյուտը Ադարաբիոյոն նշեց 2016 թվականի փետրվարի 21-ին՝ թիմի մեկնարկային կազմում խաղադաշտ դուրս գալով Անգլիայի գավաթի Չելսիի դեմ խաղում։ Չեմպիոնների Լիգայում իր առաջին հանդիպումը անցկացրեց 2016 թվականի օգոստոսի 24-ին՝ Ստյաուա Բուխարեստի դեմ խաղում։ Դեկտեմբերի 6-ին Մանչեսթեր Սիթիի մեկնարկային կազմում խաղադաշտ դուրս եկավ Չեմպիոնների Լիգայի Սելտիկի դեմ խաղում։ 2017 թվականի հունիսի 20-ին Ադարաբիոյոն 4 տարով երկարաձգեց իր պայմանագիրը Մանչեսթեր Սիթիի հետ։
2018 թվականի օգոստոսի 3-ին Ադարաբիոյոն 1 տարվա վարձավճարով միացավ Վեստ Բրոմվիչ Ալբիոնին։ Իր դեբյուտը ակումբի կազմում նշեց օգոստոսի 7-ին՝ Նոթինգհեմ Ֆորեստի դեմ խաղում։ Վեստ Բրոմվիչի կազմում անգլիացին անցկացրեց 36 հանդիպում՝ դառնալով 2 գոլային փոխանցման հեղինակ։
2019 թվականի հուլիսի 31-ին Ադարաբիոյոն վարձավճարով տեղափոխվեց Բլեքբուրն Ռովերս։ Իր դեբյուտը նշեց օգոստոսի 10-ին՝ մեկնարկային կազմում խաղադաշտ դուրս գալով Ֆուլհեմի դեմ խաղում։


== Միջազգային կարիերա ==
Ադարաբիոյոյի ծնողները արմատներով Նիգերիայից են և նա իրավունք ունի հանդես գալ նաև Նիգերիայի հավաքականի կազմում։ Ադարաբիոյոն մի քանի անգամ հավաքական է հրավիրվել Նիգերիայի ֆուտբոլի ֆեդերացիայի կողմից, սակայն մերժել է՝ հույս ունենալով ապագայում խաղալ Անգլիայի կազմում։ Նա ներկայացրել է Անգլիան տարբեր տարիքային երիտասարդական հավաքականներում։


== Կարիերայի վիճակագրություն ==


=== Ակումբային վիճակագրություն ===
2019 թվականի սեպտեմբերի 15-ի դրությամբ


== Ծանոթագրություններ ==


== Արտաքին հղումներ ==
Ադարաբիոյոյի պաշտոնական Տվիտերի էջը
Ադարաբիոյիյի պաշտոնական Ինստագրամի էջը
Ադարաբիոյոն transfermarkt-ում
Ադարաբիոյոն soccerbase.com-ում
Ադարաբիոյոն WhoScored.com կայքում
Ադարաբիոյոն Բլեքբուրն Ռովերսի պաշտոնական կայքում Archived 2019-08-10 at the Wayback Machine.
Ադարաբիոյոն Մանչեսթեր Սիթիի պաշտոնական կայքում(չաշխատող հղում)
Ադարաբիոյոն ՈՒԵՖԱ-ի պաշտոնական կայքում
Տիրոջ Հարության տաճար (Բատայսկ)

Տիրոջ Հարության տաճար (Հարության տաճար) (ռուս.՝ Храм Вознесения Господня, Вознесенский храм), ուղղափառ տաճար Ռուսաստանի Դաշնության Ռոստովի մարզի Բատայսկ քաղաքում։


== Պատմություն ==

Հարության եկեղեցին կառուցվել է 1872 թվականին Դոնի զորքի մարզի Կոյսուգ գյուղում (այժմ` Բատայսկի մաս), Ենթարկվել է Եկատերինոսլավի թեմին։ Տաճարը եղել է փայտե` աղյուսե ցոկոլով։ Ունեցել է հինգ գմբեթ` մեկ մեծ և չորս փոքր։ Հարության եկեղեցու զանգակատունն ամբողջությամբ աղյուսե էր։ Ըստ Սրբազան Սինոդի տնտեսական բաժնի փաստաթղթերի` 1910 թվականի դրությամբ եկեղեցական գույքի մաս էին դպրոցը, պահակատունը, քահանայի տունը և օժանդակ շինություններ։
1930-ական թվականներին Հարության եկեղեցին փակվել է և ավերվել։ Մինչև մեր օրերը պահպանվել է միայն զանգակատան առաջին հարկը։
1989 թվականին, ԽՍՀՄ վերակառուցման տարիներին, գրանցվել է Հարության տաճարի ուղղափառ համայնքը, և 1990 թվականին եկեղեցական նախկին մանկապարտեզի տարածքում սկսվել են Հարության եկեղեցու վերականգնման աշխատանքները ըստ Բորիս Վիննիկովի նախագծի (17-րդ դարի մոսկովյան-յարոսլավլյան ճարտարապետության ոճով)։ 1995 թվականի նոյեմբերի 4-ին նոր տաճարում մատուցվել է առաջին Աստվածային պատարագը։ Ժամանակի ընթացքում կառուցվել են նաև զանգակատունը, տնտեսական շինություններ, բարեկարգվել է եկեղեցու բակը։ 2006 թվականին ծուխը ձեռք է բերել նոր զանգեր զանգակատան համար։ Շինարարությունն ամբողջությամբ ավարտվել է 2006 թվականին, և նույն թվականի սեպտեմբերի 5-ին Տիրոջ Հարության տաճարն օծվել է գործող հովվապետի կողմից։


== Ծանոթագրություններ ==


== Արտաքին հղումներ ==
Сайт храма
Батайск. Церковь Вознесения Господня.
Храмы города Батайска
В храме Вознесения Господня Батайска состоялся выпуск учащихся курсов звонарей
Weather Systems

Weather Systems (հայերեն՝ Եղանակային համակարգեր), անգլիական Anathema ռոք խմբի իններորդ ստուդիական ալբոմը, թողարկվել է 2012 թվականի ապրիլի 16-ին՝ Եվրոպայում, Kscope լեյբլում և 2012 թվականի ապրիլի 24-ին՝ ԱՄՆ-ում, The End Records լեյբլում։ Խումբը ալբոմը նկարագրել է այսպես. «...ոչ միագույն երաժշտություն՝ երեկույթների համար։ Այս երաժշտությունը գրվել է նրա համար, որպեսզի խորը ազդեցություն ունենա լսողների վրա»։ Ալբոմը ձայնագրվել է Լիվերպուլում, Հյուսիսային Ուելսում և Օսլոյում։ Ձայնագրման պրոդյուսերները եղել են խմբի անդամներ Վինսենթ Քավանան, Դենիել Քավանան, ինչպես նաև Քրիստեր-Անդրե Սեդերբերգը։


== Կոմպոզիցիաների ցանկ ==
Ալբոմի պաշտոնական երգերի ցանկը հրապարակվել է 2012 թվականի փետրվարի 2-ին։

Բոլոր երգերի տեքստերի հեղինակն է Դենիել Քավանան. 


== Թողարկման տարբերակներ ==
Ալբոմի ստանդարտ տարբերակը՝ թողարկված Ամերիկայում և Եվրոպայում, թողարկվել է դիջիփակում՝ CD ֆորմատով։
Եվրոպայում երրորդ անգամ հատուկ կազմով (Digibook) թողարկվել է Kscope լեյբլում։ Այս լեյբլում է թողարկվել խմբի երեք իրար հաջորդող ալբոմները՝ Hindsight, We’re Here Because We’re Here և Falling Deeper։ Kscope լեյբլում նույնպես, թողարկվել է ալբոմների DVD տարբերակը։ 


== Ձայնագրման մասնակիցներ ==
Վինսենթ Քավանա - վոկալ (1,2,3,6,7,8,9), բեք-վոկալ (5), ստեղնաշարային (1,3,5,9), գործիքավորում (1,3,5,6,7), կիթառ (6), բաս-կիթառ (6), սինթեզատոր (6)
Դենիել Քավանա - կիթառ (բոլոր երգերում), դաշնամուր (2,3,7,8), ստեղնաշարային (1,3,5), վոկալ (5,8), բաս-կիթառ (4,5,9)
Լի Դուգլաս - վոկալ (1,2,3,4,6,9), բեք-վոկալ (5)
Ջոն Դուգլաս - հավածային (2,4,5,6,7,8,9), սինթեզատոր (6), գործիքավորում (6)
Ջիմի Քավանա - բաս-կիթառ (6)
Քրիստեր-Անդրե Սեդերբերգ - բաս-կիթառ (1,2,3,5,7,8), դաշնամուր (7)


== Չարթեր ==


== Ծանոթագրություններ ==


== Արտաքին հղումներ ==
http://www.anathema.ws/news.cfm Archived 2011-07-20 at the Wayback Machine.
Ревью на альбом Weather Systems на сайте Prog-Sphere.com
Սովերիա Մանելի

Սովերիա Մանելի (իտալերեն՝ Soveria Mannelli), կոմունա Իտալիայում, Կալաբրիա մարզի Կատանձարո գավառում։
Բնակչությունը կազմում է 3076 մարդ (2015 թ.), բնակչության խտությունը կազմում է 150,05 մարդ/կմ²։ Զբաղեցնում է 20 կմ² մակերես տարածք։
Փոստային ինդեքսն է՝ 88049։ Հեռախոսային կոդը՝ (+39) 0968։
Բնակավայրի հովանավորը հանդիսանում է Հովհաննես Մկրտիչը։ Բնակավայրի տոնը հուլիսի 24-ին է։
Հարևան բնակավայրներն են Բիանկի, Կարլոպոլի, Կոլոզիմի, Ջիմիլիանո, Դեկոլատուրա և Պեդիվիլիանո կոմունաները։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Սերրա դի Սան Միգելի գավառ

Սերրա դի Սան Միգելի գավառ (պորտ.՝ Microrregião da Serra de São Miguel), գավառ Բրազիլիայի Ռիու Գրանդի դու Նորտի նահանգում։ Մտնում է Ռիու Գրանդի դու Նորտի նահանգի հարավարևմտյան մարզի մեջ։ Բնակչությունը կազմում է 61 370 մարդ՝ 2006 թվականի տվյալներով։ Զբաղեցնում է 971,871  կմ² տարածք։ Բնակչության խտությունը՝ 63,1  մարդ/կմ²։


== Վիճակագրություն ==
Համախառն ներքին արտադրանքը 2003 թվականին կազմել է 119 085 162,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 1 981,92 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,612


== Գավառի կազմ ==
Գավառի կազմի մեջ են մտնում հետևյալ համայնքները.

Էնկանտու
Ագուա Նովա
Ռեկաս

Ռեկաս (իսպ.՝ Recas), մունիցիպալիտետ Իսպանիայում։ Գտնվում է Տոլեդո պրովինցիայի Կաստիլիա լա Մանչա ինքնավար համայնքի կազմում։ Մունիցիպալիտետը գտնվում է Լա Սագրա շրջանում։ Տարածքը կազմում է 31 կմ2, բնակչությունը` 3912 մարդ (2010 թվականի տվյալներով)։ Պրովինցիայի վարչական կենտրոնից գտնվում է 27 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Ալեքսանդրոդար (գյուղ, Դոմանյովկայի շրջան)

Անվան այլ կիրառումների համար տե՛ս՝ Ալեքսանդրոդար (այլ կիրառումներ)Ալեքսանդրոդար (ուկրաիներեն՝ Олександродар), գյուղ Ուկրաինայի Նիկոլաևի մարզի Դոմանյովկայի շրջանում։ Հիմնադրվել է 1890 թվականին։
2001 թվականի տվյալներով Ալեքսանդրոդար գյուղում բնակվում էր 191 մարդ։ Բնակավայրը զբաղեցնում է 0,993 կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մալենգա (գյուղ, Բելոմորսկի շրջան)

Անվան այլ կիրառումների համար տե՛ս՝ Մալենգա (այլ կիրառումներ)Մալենգա (ռուս.՝ Маленьга), գյուղ Ռուսաստանի Կարելիայի հանրապետության Բելոմորսկի շրջանի կազմում։
Բնակչությունը 1996 թվականին գրանցված տվյալներով կազմում էր 400 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կլին (գյուղ, Վյազեմսկի շրջան)

Անվան այլ կիրառումների համար տե՛ս՝ ԿլինԿլին (ռուս.՝ Клин), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
1423

1423 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1423 թվականն է, 
XV դարի 23-րդ տարին։


== Դեպքեր ==


== Ծնունդներ ==


== Մահեր ==
(708) Ռաֆաելա

(708) Ռաֆաելա (անգլ.՝ Raphaela), աստերոիդ աստերոիդների հիմնական գոտում։ Հայտնաբերվել է 1911 թվականի փետրվարի 3-ին Ջոզեֆ Հելֆրիչի կողմից Հայդելբերգում։
Միջին հեռավորությունը Արեգակից կազմում է 2,670537 ա. մ., առավելագույնը մոտենում է 2,4399 ա. մ. հեռավորության վրա և հեռանում 2,9012 ա. մ.։ Արեգակի շուրջ մեկ ամբողջական պտույտ է կատարում 1594,03 երկրային օրվա ընթացքում, իր ուղեծրով շարժվելով միջինում 0,225843 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,49° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(708) Ռաֆաելա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ներքին Մաչխաան

Ներքին Մաչխաան (վրաց.՝ ქვემო მაჩხაანი), գյուղ Վրաստանում։ Գտնվում է Կախեթի մարզի Սիղնաղի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 609 մարդ։


== Տարածք ==
Կենտրոնի բարձրությունը 640 մետր է։


== Աղբյուրներ ==
Վրացական սովետական հանրագիտարան


== Ծանոթագրություններ ==
Ենիջե Ներքին

Ենիջե Ներքին, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Գունկի (գյուղ, Կրեմենչուգի շրջան)

Գունկի (ուկրաիներեն՝ Гуньки), գյուղ Ուկրաինայի Պոլտավայի մարզի Կրեմենչուգի շրջանում։
2001 թվականի տվյալներով Գունկի գյուղում բնակվում էր 85 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ապելդորն (համայնք)

Ապելդորն (հոլ.՝ Apeldoorn ( արտասանություն)), համայնք Նիդերլանդների Խելդերլանդ մարզում։ Տարածքը 339,96 կմ² է, բնակչությունը՝ 156.355 (2011 թ.)։ Մեկ շնչի տարեկան միջին եկամուտը 13.400 եվրո է։
Ալեքսանդր Բելյաև

Անվան այլ կիրառումների համար տե՛ս՝ Ալեքսանդր Բելյաև (այլ կիրառումներ)Ալեքսանդր Բելյաև (ռուս.՝ Алекса́ндр Рома́нович Беля́ев, մարտի 4 (16), 1884, Սմոլենսկ, Ռուսական կայսրություն - հունվարի 6, 1942(1942-01-06)[…], Պուշկին, Լենինգրադ, ՌԽՖՍՀ, ԽՍՀՄ), ռուս գրող, խորհրդային գրականության գիտա-ֆանտաստիկ ժանրի հիմնադիրներից։ Ալեքսանդր Բելյաևը գրել է ավելի քան 70 գիտա-ֆանտաստիկ ստեղծագործություններ (այդ թվում 17 վեպ)։ Նրան անվանում են նաև «ռուսական Ժյուլ Վեռն»։ Բելյաևի ամենահայտնի ստեղծագործություններից  է «Երկկենցաղ մարդը», որի հիման վրա նկարվել է համանուն ֆիլմը, որը դիտել է 70 միլիոնից ավելի մարդ։


== Կենսագրություն ==


=== Մանկություն, ուսում ===
Ապագա գրողը ծնվել է ուղղափառ քահանայի ընտանիքում. հայրը՝ Ռոման Պետրովիչ Բելյաև, մայրը՝ Նատալյա Ֆեոդորովնա։ Ալեքսանդրի քույրը՝ Նինան մահանում էր վաղ հասակում սարկոմայից, եղբայրը, որը անասնաբուժական ինստիտուտի ուսանող էր, մակույկով զբոսնելիս խեղդվում է։
Ալեքսանդրը բնույթով խանդավառվող էր։ Վաղ տարիքում նա հրապուրվում է երաժշտությամբ. ինքնուրույն սովորում է ջութակ, դաշնամուր նվագել, ժամերով զբաղվում է երաժշտությամբ։


== Ա. Բելյաևի վեպերի հիման վրա նկարահանված ֆիլմեր ==
1961 - Երկկենցաղ մարդը Человек-амфибия
1967 - Продавец воздуха
1984 - Завещание профессора Доуэля
1987 - Остров погибших кораблей
1992 - Ариэль
1994 - Дожди в океане
2004 - Երկկենցաղ մարդը Человек-амфибия
2010 - Охота на Большую Медведицу


== Ալեքսանդր Բելյաևը հայերեն ==
Պրոֆեսոր Դոուելի գլուխը, Ե., Դարակ, 2019, 196 էջ։


== Ծանոթագրություններ ==


== Հղումներ ==
Ալեքսանդր Բելյաևը գրապահարանում
Կայք Ա. Բելյայեվի մասին Archived 2011-05-11 at the Wayback Machine. (ռուսերեն)
Մարիա Բրունցևա

Մարիա Բրունցևա (մինչև 2003 թվականը Մասլակովա), (հունիսի 12, 1980(1980-06-12), Իրկուտսկ, ՌԽՖՍՀ, ԽՍՀՄ), ռուսական վոլեյբոլիստ։ 2006 թվականի չեմպիոն։ Կենտրոնական մեկուսացնող։ Արժանացել է Ռուսաստանի Դաշնության սպորտի վարպետ տիտղոսին։


== Արտաքին հղումներ ==
Անձի պրոֆիլը
Էջը ФИВБ կայքում
Էջը www.volleyservice.ru կայքում


== Ծանոթագրություններ ==
Սան Ջովաննի Լուպատոտո

Սան Ջովաննի Լուպատոտո (իտալերեն՝ San Giovanni Lupatoto), կոմունա Իտալիայում, գտնվում է Վենետո մարզում՝ Վերոնա գավառում։
Բնակչությունը կազմում է 22 113 մարդ։ Խտությունը կազմում է 1168 մարդ/կմ²։ Տարածքը գրավում է 18,94 կմ²։ Փոստային ինդեքս՝ 37057։ Հեռախոսային կոդ՝ 045։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Հոսք

Անվան այլ կիրառումների համար տե՛ս՝ Հոսք (այլ կիրառումներ)
Հոսք, ջրաբանության մեջ, որևէ ժամանակահատվածում ցամաքի տվյալ տարածությունից հոսող ջրի քանակը։ Հանդիսանում է ջրի համաշխարհային ջրապտույտի բաղկացուցիչ օղակը։ Լինում է մակերևութային և ստորգետնյա։ Հոսքը ազդում է ռելիեֆի ձևավորման, երկրաքիմիական պրոցեսների, հողածածկի գոյացման (զարգացման), բուսածածկի տեղաբաշխման և այլ երևույթների վրա։ Հոսքի մեծությունն ու ռեժիմը կախված են մթնոլորտային տեղումներից, գոլորշիացումից, ջերմային պայմաններից, ռելիեֆի երկրաբանական կառուցվածքից, բնույթից, վայրի հողաբուսական ծածկույթից։ Հոսքի հետ են կապված էրոզիան, բնական դրենաժներն (ջրաքաշումը) ու ոռոգումը, տեղատարված նյութի աեղափոխումն ու կուտակումը։ Հոսքը արտահայտվում է մ3-ով կամ  կմ3-ով, մեծությունը բնութագրվում է հոսքի շերտի բարձրությամբ (մմ կամ սմ), ծավալով (մ3 կամ  կմ3), միջին ծախսով (մ3/վրկ), մոդուլով (լ/վրկ  կմ2)։
Ռիտովո

Ռիտովո (ռուս.՝ Рытово), գյուղ Ռուսաստանի Վլադիմիրի մարզի Վյազնիկովսկի շրջանի կազմում։
Բնակչությունը 2008 թվականին գրանցված տվյալներով կազմում էր 41 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էնտելոդոնտներ

Էնտելոդոնտներ, ժամանակակից խոզերի ցեղակիցներ էին, որոնք առանձնանում էին ագրեսիվությամբ ու բթամտությամբ։ Այդ կենդանու ուղեղն ընդամենը բռունցքի մեծության էր, այն դեպքում, երբ մոտավորապես մեկ տոննա քաշ ուներ։ Զինված լինելով հզոր ծնոտով ու ժանիքներով՝ էնտելոդոնտները խիզախ կռվողներ էին։ Այդ են վկայում նրանց ոսկորների վրա երևացող բազում վնասված տեղերը։ Էնտեոլոդոնտներն ապրել են 30-45 միլիոն տարի առաջ Կենտրոնական Ասիայում և Հյուսիսային Ամերիկայում։
Վալենտինոյի ամրոց

Վալենտինոյի ամրոց (իտալերեն՝ Castello del Valentino), պատմական կառույց Իտալիայի Թուրին քաղաքի հյուսիս-արևմուտքում։ Ամրոցը գտնվում է  Պարկո դել Վալենտինո հանրային զբոսայգու տարածքում։ Ամրոցում տեղակայված է Թուրինի պոլիտեխնիկական համալսարանի ճարտարապետության ֆակուլտետը։ Այն Սավոյների արքայական պալատներից մեկն է և 1997 թվականին ընդգրկվել է ՅՈՒՆԵՍԿՕ-ի համաշխարհային ժառանգության ցանկում։


== Պատմություն ==
Հնագույն ամրոցը գնում է Սավոյների արքայատոհմի դուքս Էմանուել Ֆիլիբերտը՝ Անդրեա Պալադիոյի խորհրդով։ «Վալենտինո» անունը, որն առաջին անգամ հիշատակվել է 1275 թվականին ծագել է Ս. Վալենտինի անունից, որի մասունքները երկրպագվում էին մոտակա եկեղեցում։
Ներկայիս ամրոցի շենքը այդ տեսքն է ստացել շնորհիվ արքայադուստր Քրիստինա Ֆրանսիացու, (1606–1663) դուքս Վիկտոր Ամադեո I Սավոյացու կնոջ, որն ամրոցում բնակվել է 1630 թվականից։ Ճարտարապետ Կարլո դի Կաստելամոնտեն էականորեն վերանորոգել է ամրոցը իր որդու՝ Ամեդեոյի օգնությամբ։ աշխատանքները սկսվել են մոտավորապես 1633 թվականին և շարունակվել մինչև 1660 թվականը։ Ամրոցն ունի պայտաձև հատակագիծ, չորս ուղղանկյունաձև աշտարակներով, յուրաքաքանչյուրը մի անկյունում և մարմարե սալահատակով լայն, ներքին բակ։ Վերին կեղծ հարկերի առաստաղները կառուցված են բացառապես «տրանսալպինո» ֆրանսիական ոճով։ Ամրոցը մեծ մասամբ կրում է բարոկկո ոճին յուրահատուկ հատկանիշներ։ Ճակատամասին պատկերված է Սավոյների մեծամասշտաբ զինանշանը։
19-րդ դարի սկզբներին ամրոցում փոքրածավալ փոփոխություններ արվեցին, այս անգամ ևս 17-րդ դարի կահույքի մեծ մասը փոխարինվեց ֆրանսիականով։ Հաջորդ կես դարի ընթացքում ամրոցը հիմնականում անտեսվեց և հայտնվեց աղետալի վիճակում։ 1860 թվականին, երբ որոշվեց այնտեղ տեղավորել Թուրինի համալսարանի ինժեներական ֆակուլտետը, ամրոցում վերանորոգման աշխատանքներ կատարվեցին և գործի դրվեցին դրա պահպանմանն ուղղված քայլեր։ Այսօր այն Թուրինի Պոլիտեխնիկական Համալսարանի ճարտարապետության ֆակուլտետի կենտրոնական շենքն է։
Ամրոցի շրջակայքում պահպանվել է Թուրինի պատմական բուսաբանական այգին։


== Ծանոթագրություններ ==
Մենիլ Սեն Լորան

Մենիլ Սեն Լորան  (ֆր.՝  Mesnil-Saint-Laurent  ), Ֆրանսիայում գտնվող համայնք, որը մտնում է Պիկարդիա մարզի և Էնա գավառի կազմի մեջ։ Համայնքը մտնում է նաև Ֆեր ան Տարդենուա կանտոնի կազմի մեջ։ Համայնքի շրջանն է հանդիսանում լան։
Համայնքի INSEE ծածկագիրն է 02481։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 171 մարդ։ 


== Տնտեսություն ==
2010 թվականին 303 աշխատունակ մարդկանցից (15-64 տարեկան)219-ը եղել են առավել ակտիվ տնտեսվարողներ, 84-ը եղել են համեմատաբար ոչ ակտիվ (ակտիվության ցուցանիշը կազմել է 72,3 %, 1999 թվականին եղել է 71,3 %)։ 219 ակտիվ քաղաքացիներից 203-ը աշխատել են տարբեր ձեռնարկություններում (105 տղամարդ և 98 կին), անաշխատունակների թիվը կազմել է 16 մարդ (9 տղամարդ և 7 կին)։ 84 ոչ ակտիվ մարդկանցից 21-ը եղել են կամ աշակերտ կամ էլ ուսանող, 44 -ը եղել են թոշակառու, 19-ը եղել է ոչ ակտիվ այլ պատճառներով


== Տես նաև ==
Ֆրանսիայի շրջանների ցանկ


== Ծանոթագրություններ ==


== Աղբյուրներ ==
Վիճակագրության ազգային ինստիտուտ. Մենիլ Սեն Լորան (ֆր.)
Սուրբ Օհան եկեղեցի (Վանաձոր)

Անվան այլ կիրառումների համար տե՛ս՝ Սուրբ Օհան եկեղեցի (այլ կիրառումներ)Սուրբ Օհան եկեղեցի, եկեղեցի Հայաստանի Լոռու մարզի նախկին Ժդանով գյուղում, որն այժմ Վանաձոր քաղաքի սահմանագծում է։ Անշուք և կիսաքանդ վիճակում է գտնվում։


== Ծանոթագրություններ ==
Արծնաներկեր

Արծնաներկեր, արծնաներկերը թողարկվում են օգտագործման համար պատրաստի վիճակում։ Արծնաթաղանթը հարթ է, փայլուն, ամուր, ջրակայուն և ջերմակայուն։


== Տեսակներ ==
Ընդհանուր օգտագործման արծնաներկերը լինում են՝

ձիթալաքի
գլիֆտալային լաքի
ձիթաֆենոլային լաքի հիմքով։


== Ծախս ==
Արծնաներկերի ծախսը կազմում է (գրամներով 1մ2 հաշվով),

սպիտակինը 130
փղոսկրագայնինը 170
դեղինինը 165
շագանակագույնինը 80
կարմրինը 130
մոխրագույնինը՝ 70
սևինը 65։Ձիթալաքի հիմքով արծնաներկերից բացի լայն տարածում է գտել նիտրաարծնը (նիտրալաքի հիմքով), որի հիմնական առավելությունը արագ (15-30 րոպեում) չորանալու հատկությունն է։


== Օգտագործում ==
Արծնը քսում են վրձնով կամ ներկացրիչով։ Մետաղի մակերևույթը նախապես ներկաստառում են։ Արծնաներկերը լուծիչով չափից ավելի նոսրացնելու դեպքում թաղանթի փայլը կորչում է։ Խորհուրդ է տրվում չորանալուց հետո արծնապատ մակերևույթը փայլեցնել հատուկ մածուկով։
Կենտրոնական ռազմական ակումբ (Սոֆիա)

Կենտրոնական ռազմական ակումբ (բուլղար․՝ Централен военен клуб, Tsentralen voenen klub), ունիվերսալ մշակութային կառույց Բուլղարիայի մայրաքաղաք Սոֆիայում` Գեորգի Ռակովսկի փողոցում գտնվող Ցար Օսվոբոդիտել զբոսայգում։ Կառույցը գտնվում է բուլղարական բանակի ենթակայության ներքո և կառավարվում է Ռազմական ակումբների և տեղեկատվության գործակալության կողմից։
2010 թվականին Վիշվանաթան Անանդի և բուլղարացի Վեսելին Տոպալովի միջև շախմատի առաջնությունը, որում հաղթեց Անանդը, կայացել է այս շենքում։
Կառույցի հիմնարկեքը տեղի է ունեցել 1895 թվականին։ Շենքը նեո-ռենեսանս ոճով նախագծել է չեխ ճարտարապետ Անտոնին Կոլարը, և 1907 թվականին այն ավարտին է հասցրել բուլղարացի ճարտարապետ Նիկոլա Լազարովը։ Տարածքը, ֆինանսավորումն ապահովել է Սոֆիայի սպայական ասամբլեան։
Շենքը եռահարկ է, ունի սրճարան, պատկերասրահ, տարբեր չափերի սրահներ, 450 տեղանոց համերգասրահ։ Շենքը հանդիսանում է Սոֆիայի կարևորագույն մշակութային կենտրոններից մեկը։ Այստեղ տեղի են ունեցել Իվան Միրկվիչկայի, Վլադիմիր Դիմիտրովի, Յարոսլավ Վեշինի ցուցահանդեսները։ Համերգասրահում հանդես են եկել այնպիսի դերասաններ ու օպերային երգիչներ, ինչպիսիք են Կրաստյու Սարաֆովը,  Նիկոլայ Գյաուրովը, Ֆեոդոր Շալյապինը, Բորիս Խրիստովը, «Ladytron» խումբը։


== Պատկերասրահ ==

		
		
		
		


== Արտաքին հղումներ ==
Ցար Օսվոբոտիդել զբոսայգի, լուսանկարներ
Կենտրոնական ռազմական ակումբ
Էթիլեթեր

Էթիլեթեր, դիէթիլեթեր, եթեր 
  
    
      
        (
        
          C
          
            2
          
        
        
          H
          
            5
          
        
        
          )
          
            2
          
        
        O
      
    
    {\displaystyle (C_{2}H_{5})_{2}O}
  , օրգանական միացություն, կարևորագույն եթերը։ Էթիլեթերը շարժուն, հեշտ ցնդող, անգույն, յուրահատուկ հոտով հեղուկ է, եռման ջերմաստիճանը՝ 34,6 °C, խտությունը՝ 713,5 կգ/մ³: Էթիլեթերը դյուրավառ է, գոլորշիներն օդի հետ առաջացնում են պայթուցիկ խառնուրդներ։ Լավ լուծիչ է օրգ. բազմաթիվ միացությունների համար։ Հիմքերի և ալկալիական մետաղների նկատմամբ կայուն է։ Թթվածնի ազատ էլեկտրոնային զույգի հաշվին միացնում է կոորդինացիոն-չհագեցած մետաղների աղեր (Լյուիսի թթուներ)՝ առաջացնելով էթիլեթերատներ, օրինակ՝ 
  
    
      
        (
        
          C
          
            2
          
        
        
          H
          
            5
          
        
        
          )
          
            2
          
        
        
          O
          
            +
          
        
        −
        
          
            
              B
              ¯
            
          
        
        
          F
          
            3
          
        
      
    
    {\displaystyle (C_{2}H_{5})_{2}O^{+}-{\bar {B}}F_{3}}
  : Ստացվում է էթիլալկոհոլից 
  
    
      
        
          H
          
            2
          
        
        S
        
          O
          
            4
          
        
      
    
    {\displaystyle H_{2}SO_{4}}
  -ով ջուր պոկելով (այստեղից էլ սկզբնական անվանումը՝ ծծմբային եթեր)։ Էթիլեթերը մեծ կիրառություն ունի բժշկության մեջ։ Օժտված է ուժեղ նարկոտիկ հատկությամբ։ Ինհալյացիոն ընդհանուր անզգայացման (նարկոզ) նպատակով օգտագործվում է գերօքսիդներից հատուկ եղանակով զտված էթիլեթեր (Aether aethylicus pro narcosi), որի գոլորշիների խտությունը պետք է կազմի 15–25 ծավալային տոկոս, իսկ անզգայացումը շարունակելու դեպքում՝ 5–8 ծավալային տոկոս։ Էթիլեթերը կարելի է զուգորդել միոռելաքսանտների հետ, որոնք ուժեղացնում են կմախքային մկանների թուլացումը և կրճատում էթիլեթերի պահանջվելիք քանակությունը։ Ռեֆլեկտոր մեխանիզմով թիլեթերը խթանում է սրտի ածխատանքը, բարձրացնում արյան ցածր ճնշումը, գրգռում շնչառական ուղիների լորձաթաղանթը (վերջինս ընդհանուր անզգայացման ժամանակ, բրոնխոպնևմոնիայից խուսափելու նպատակով, կանխվում է ատրոպինով)։ Էթիլեթերը հակացուցված է թոքերի տուբերկուլոզի, շնչառական ուղիների սուր բորբոքումների, ներգանգային ճնշման բարձրացման, երիկամային ծանր հիվանդությունների, սրտային ապակոմպենսացման, շաքարային հիվանդության և ացիդոզի ժամանակ։
Արտաշես Ադիբեկ-Մելիքյան

Արտաշես Իսահակի Ադիբեկ-Մելիքյան (Հովհաննիսյան), (մայիսի 3, 1884(1884-05-03), Թիֆլիս, Ռուսական կայսրություն - դեկտեմբերի 28, 1956(1956-12-28), Երևան, Հայկական ԽՍՀ, ԽՍՀՄ), հայ քիմիկոս-ճարտարագետ։


== Գործունեություն ==
Աշխատել է Ժնևում, Շլիսելբուրգում, Անապայում, Կրասնոդարում և այլուր։ 1933 թվականին տեղափոխվել է Հայաստան։ Վանաձորի քիմիական գործարանի կազմակերպիչներից է, 1933-1938 թվականներին՝ այդ գործարանի գլխավոր ճարտարագետ և տեխնիկական տնօրեն։
Նրա նախաձեռնությամբ և ղեկավարությամբ 1945 թվականին ստեղծվել է ՀԽՍՀ Գիտությունների ակադեմիայի քիմիայի ինստիտուտի վերլուծական քիմիայի լաբորատորիան։


== Ծանոթագրություններ ==
Box Office Mojo

Box Office Mojo, 1999 թվականին ստեղծված կայք է, որը սիստեմատիկ հետևում է շահույթի շրջանառությանը։ Box Office Mojo-ն գնվել է Internet Movie Database-ի կողմից և պատկանում է Amazon.com-ին։ Կայքը լայնորեն օգտագործվում է որպես կինոարդյունաբերության տվյալների աղբյուր։ 2014 թվականի հոկտեմբերի 10-ին կայքի URL-ն հղվել էր Amazon-ի IMDB.com կայքին, սակայն էջը հաջորդ օրը վերադարձավ նախկին տեսքին՝ առանց ոչ մի բացատրության։


== Պատմություն ==
Բրենդոն Գրեյը ստեղծել է կայքը 1999 թվականին։ 2002 թվականին Գրեյը համագործակցել է Շոն Սոլսբերիի հետ և կայքի ընթերցողների թիվը հասել է մոտավորապես 2 միլիոնի։ 2008 թվականի հուլիսին կայքը գնվել է Amazon.com-ի և դրա մասնաճյուղ Internet Movie Database-ի կողմից։
2002-2011 թվականներին կայքը ուներ ֆորումներ, որը շատ հայտների երկրպագուների շրջանում։ Այդ ժամանակ կայքում կային տարբեր ֆիլմերի վիդեոխաղեր, վիկտորինաներ և տեստեր, սակայն դրանք անհայտ պատճառներով հետաձգվեցին։ Box Office Mojo ուներ ավելի քան 16,500 գրանցված օգտատերերով ֆորումներ։ 2011 թվականի նոյեմբերի 2-ին ֆորումները պաշտոնապես փակվեցին, ինչպես նաև օգտատերերի հաշիվները և նրանք հրավիրվեցին IMDb կայք, չնայած որ այնտեղ նույն պայմանները չկային։


== Box Office Mojo International ==
Box Office Mojo International-ը տեղեկացնում է Ավստրալիայի, Չեխիայի, Ֆրանսիայի, Գերմանիայի, Ճապոնիայի, Լիտվայի, Նիդերլանդների, Ֆիլիպինների, Նորվեգիայի, Ռուստաստանի և ԱՊՀ-ի, Հարավային Կորեայի, Թայվանի, Մեծ Բրիտանիայի և Հնդկաստանի սպասվող ֆիլմերի թողարկման ծրագրերը։


== Վերահղում IMDb-ին, հոկտեմբեր, 2014 ==
2014 թվականի հոկտեմբերի 10-ին Box Office Mojo-ի էջը վերահղվեց IMDb-ի կայքէջին, սակայն հետ փոխվեց հաջորդ օրը։
Փակման մասին հարցերը ուղղված IMDb-ի և Amazon-ի ներկայացուցիչներին մնացին անպատասխան։ Ոչ Բրենդոն Գրեյը, ով ստեղծել էր կայքը, սակայն լքել էր այն, և ոչ էլ Ռեյ Սաբերսը՝ կայքի օպերատորը չարձագանքեցին։ Ռեյ Սաբերսը իր Թվիթթերի կայքում ասաց կայքի վերադարձի մասին, սակայն նաև ասաց, որ չի պատասխանելու փակման հետ կապված հարցերին։ Սաբերսը յոթ ամիս անց լքեց կայքը։


== Ծանոթագրություններ ==


== Արտաքին հղումներ ==
Պաշտոնական կայքէջ
Մուշեղ Ա Մամիկոնյան

Մուշեղ Մամիկոնյան (4-րդ դար), հայ զորավար, Հայոց սպարապետ, Մամիկոնյան նախարարական տոհմից, Վասակ Մամիկոնյանի որդին։ Մուշեղ Մամիկոնյանի գլխավորությամբ հայկական և հռոմեական միասնական զորքը Նպատ լեռան շրջակայքում՝ Ձիրավի դաշտում, 371 թվականին հաղթանակ է տանում պարսիկների դեմ, ինչի արդյունքում առժամանակ ձախողվում է Սասանյան Շապուհ Բ արքայի Հայաստանը նվաճելու ծրագիրը և հայկական գահին կարողանում է հաստատվել Պապ թագավորը։ Պապի իշխանության տարիներին հայկական զորքը Մուշեղի գլխավորությամբ վերամիավորում է Արշակ Բ Տիզբոնում գերեվարությունից հետո անիշխանության տարիներին (368-370 թթ.) Հայաստանից անջատված ծայրամասային գավառները (հայոց թագավորի կալվածքը Ատրպատականում, Նոր Շիրական աշխարհը, Կորդուք և Տմորիք գավառները, Մարաց կողմերը, Արցախի երկիրը, Ուտին, Շակաշենը, Գարդմանաձորը, Կողթը, Գուգարքը)։ Հյուսիսում հայոց սահմանը Աղվանքի հետ կրկին դառնում է Կուր գետը։
Հռոմեացիների կողմից Պապ թագավորին սպանելուց հետո հայ նախարարների խորհրդակցության ժամանակ ըստ երևույթին պաշտպանում է չընդվզելու գաղափարը։ Որոշվում է, առանց Պապի սպանության վրեժը լուծելու, շարունակել հնազանդ մնալ հունաց թագավորին։ Մուշեղի հունամետությունը հետագայում Պապին հաջորդած Վարազդատ արքայի օրոք առիթ է դառնում նրան ամբաստանելու համար։ Ըստ Փավստոս Բյուզանդի՝ Մուշեղի դեմ չարախոսվում էր, թե իբր նրա հրամանով ու խորհրդով են հունաց զորավարները սպանել Պապ թագավորին, և հենց ինքը Մուշեղն էր, որ հունաց թագավորին գրգռեց ու թշնամացրեց Պապ թագավորի դեմ, մինչև որ սպանել տվեց։ Հավատալով այս չարախոսությանը՝ Վարազդատը ընթրիքի է հրավիրում Մուշեղին և դրա ընթացքում սպանել տալիս նրան։


== Հղումներ ==


== Արտաքին հղումներ ==
Մուշեղ և Պապ
Մուշեղ և Շապուհ
Հայր մարդպետի սպանությունը
Ձիրավի ճակատամարտը
Գանձակի ճակատամարտը
Դղակ մարդպետի դավաճանությունն ու սպանությունը
Արշակ և Դրաստամատ
Մուշեղը վերականգնում է Հայոց աշխարհի սահմանները
Պապ թագավորի սպանությունը
Վարազդատ և Մուշեղ
Մուշեղի սպանությունը
Կիներկա (Կոնդոմայի վտակ)

Կիներկա (ռուս.՝ Кинерка), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Կոնդոմա գետի ձախ ափին՝ 47 կմ հեռավորության վրա։ Գետի երկարությունը 50 կմ է, ավազանի տարածքը 341 կմ2։


== Վտակներ ==
2 կմ՝ Տայլեպ
22 կմ՝ Ուչուլ


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնց պատկանում է Վերին Օբի ավազանային շրջանին, գետի ջրատնտեսային տեղամասը՝ Կոնդոմա, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։․


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գեյովկա (գյուղ, Զմիյովի շրջան)

Գեյովկա (ուկրաիներեն՝ Геївка), գյուղ Ուկրաինայի Խարկովի մարզի Զմիյովի շրջանում։ Հիմնադրվել է 1615 թվականին։
2001 թվականի տվյալներով Գեյովկա գյուղում բնակվում էր 117 մարդ։ Բնակավայրը զբաղեցնում է 0,688 կմ² տարածք։ Բնակչության խտությունը կազմում էր 170,06 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարիա Բորոդակովա

Մարիա Բորոդակովա (ռուս.՝ Мари́я Влади́мировна Бородако́ва, մարտի 8, 1986(1986-03-08), Նիժնի Նովգորոդ, ՌԽՖՍՀ, ԽՍՀՄ), ռուս վոլեյբոլիստուհի, 2005—2013 թվականներին խաղացել է Ռուսաստանի ազգային հավաքականում, որի կազմում դարձել է աշխարհի կրկնակի չեմպիոն (2006 և 2010 թթ.), Եվրոպայի առաջնությունների կրկնակի մրցանակակիր (2005 և 2007 թթ.)։ Կազանի «Դինամո» թիմի կազմում նվաճել է աշխարհի ակումբային առաջնության ոսկե և Եվրոպայի ակումբային առաջնության բրոնզե մեդալ, արժանացել լավագույն արգելափակողի համար սահմանված մրցանակին։ Բացի այդ, Ռուսաստանի բարձրագույն խմբի առաջնությունների ութակի չեմպիոն է, կրկնակի գավաթակիր, արծաթե ու բրոնզե բազմակի մրցանակակիր։ Կենտրոնական մեկուսացնող։ Արժանացել է Ռուսաստանի Դաշնության սպորտի վաստակավոր վարպետի տիտղոսին։


== Ծանոթագրություններ ==


== Արտաքին հղումներ ==
Անձի պրոֆիլը
Էջը www.volleyball.ru կայքում(չաշխատող հղում)


== Ծանոթագրություններ ==
Մելշան

Մելշան, գյուղ Օսմանյան կայսրությունում, Տրապիզոնի վիլայեթի Գյումուշխանեի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Մեքսիկայի սահմանադրություն

Մեքսիկայի սահմանադրություն (իսպ.՝ Constitución Política de los Estados Unidos Mexicanos), Մեքսիկայի միացյալ նահանգների գլխավոր օրենքը, նորմատիվ իրավական ակտ, որն ունի բարձրագույն իրավաբանական ուժ և ամրագրում է սահմանադրական համակարգի հիմքերը, պետական կառուցվածքը, ներկայացուցչական, գործադիր և դատական իշխանությունների ձևավորումը, մարդու և քաղաքացու իրավունքներն ու ազատությունը։ Այն որպես մոդել կիրառվել է այլ լատինաամերիկյան պետությունների սահմանադրությունների համար՝ ներառելով այնպիսի կետեր, ինչպիսիք են հողային ռեֆորմի ծրագիրը, աշխատանքային օրենսգիրքը, ընտանեկան օրենսգիրքը։


== Պատմություն ==
Սահմանադրությունն ընդունվել է 1917 թվականի փետրվարի 5-ին Մեքսիկական հեղափոխության արդյունքում, որի համար հիմք է հանդիսացել 1857 թվականի սահմանադրությունը։ Չնայած որ երկու սահմանադրություններն էլ հռչակում են ժողովրդավարական իրավունքներն ու ազատությունները, 1917 թվականի սահմանադրությունը ներառում է տնտեսական, սոցիալական, մշակութային իրավունքներ, ինչը հեղափոխություն էր այդ ժամանակաշրջանի համար։
Մեքսիկական Սահմանադրությունը հիմնված է հետևյալ սկզբունքների վրա՝

Մարդու և քաղաքացու իրավունքներն ու ազատություններ
Ազգային ինքնիշխանություն
Իշխանությունների տարանջատում
Ներկայացուցչական ժողովրդավարություն
Ֆեդերալ պետություն
Սահմանադրական իրավունքի պահպանում և պետության գերակայությունը եկեղեցու նկատմամբ


== Գրականություն ==
Maier Hans (2004)։ Totalitarianism and political religions։ Routledge։ ISBN 978-0-7146-8529-8 
Niemeyer, E. Victor, Jr. Revolution at Querétaro : the Mexican constitutional convention of 1916–1917 Austin ։ University of Texas Press, c1974. ISBN 0-292-77005-7


== Ծանոթագրություններ ==


== Արտաքին հղումներ ==
1917 թվականի սահմանադրության տեքստը (ռուսերեն) հին բարեփոխումներ Archived 2018-06-19 at the Wayback Machine. vivamexico.ru կայքում
1917 թվականի սահմանադրության տեքստը (իսպաներեն) Archived 2013-01-02 at the Wayback Machine. արդի բարեփոխումներ Палаты депутатов Конгресса Мексиканских Соединённых Штатов կայքում
(6910) Իկեգուչի

(6910) Իկեգուչի (անգլ.՝ Ikeguchi), աստերոիդ աստերոիդների հիմնական գոտում։ Հայտնաբերվել է 1991 թվականի մարտի 17-ին Սատորու Օտոմոյի և Օսամու Մուրամացուի կողմից Կիյոսատոյում։
Միջին հեռավորությունը Արեգակից կազմում է 3,048916 ա. մ., առավելագույնը մոտենում է 2,9201 ա. մ. հեռավորության վրա և հեռանում 3,1778 ա. մ.։ Արեգակի շուրջ մեկ ամբողջական պտույտ է կատարում 1944,54 երկրային օրվա ընթացքում, իր ուղեծրով շարժվելով միջինում 0,185134 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6910) Իկեգուչի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հայերը Սիցիլիա կղզում

Սիցիլիա կղզում հայերի ներկայության փաստը հավաստիորեն հիշվում է 6-րդ դարից, երբ Սիցիլիայի կուսակալն էր Հովհաննես Արշակունին։ 668 թվականին, երբ Սիրակուզա քաղաքում սպանվել է Կոստանդ Բ կայսրը, տեղի զորքերը կայսր են հռչակել հայազգի Մժեժ (Մեզիզիոս) զորավարին, ինչը փաստում է հայերի գերակշռությունը բանակում։ Սիցիլիա են աքսորվել մեծ թվով հայ պավլիկյաններ։ 832 թ.-ին Սիցիլիայի կառավարիչ է նշանակվել Ալեքս-Մուշեղ Մամիկոնյանը, որը հաջողությամբ կազմակերպել է կղզու պաշտպանությունը արաբական հարձակումներից և արժանացել «պատըիկ», «պրոկոնսուլ», «մագիստրոս» և այլ բարձր տիտղոսների։ Հայերի հարաբերությունները Սիցիլիայի հետ աշխուժացել են 13-րդ դար։ 1278-1283 թվականներին Կիլիկիայից երեք պաշտոնական պատվիրակություններ են ուղարկվել Սիցիլիա։ Կիլիկիայի թագավոր Օշինը ամուսնացել էր Սիցիլիայի իշխանուհու հետ։ Հաջորդ դարերում հայերը հիշվում են գլխավորապես Մեսինայում, 17-րդ դար՝ Պալերմոյում, որի պաշտպան սուրբ է հռչակվել 1753 թվականին Սուրբ Գրիգոր Լուսավորիչը։

Carlo Coppola Կառլո Կոպպոլա, Gli Armeni in Sicilia / Հայերը Սիցիլիայում, Ed. LB, Bari 2020
Սուրբ Աստվածածին եկեղեցի (Ալաստան)

Սուրբ Աստվածածին եկեղեցի, հայ կաթողիկե եկեղեցի Վրաստանի Սամցխե-Ջավախեթի մարզի  Ախալքալաքի շրջանի Ալաստան գյուղում։


== Պատմություն ==
Սուրբ Աստվածածին եկեղեցին թվագրվում է 10-11-րդ դարերով։ Համաձայն հուշարձանագետ Սամվել Կարապետյանի հայտնած տեսակետի այն եղել է բյուզանդածես հայկական եկեղեցի, որը 1830-ական թվականներին հայաթափ բնակատեղիում հաստատված հայ կաթոլիկները այն նորոգել և օծել են որպես հայ կաթողիկ եկեղեցի։ Օծումից հետո եկեղեցին մոտ 25 տարի գործել է որպես ծխական։
1856 թվականին փոքր-ինչ դեպի արևմուտք նոր և ավելի ընդարձակ եկեղեցու կառուցումից հետո Սուրբ Աստվածածին եկեղեցու փայտե ծածկը մասամբ քանդում է։


== Ճարտարապետություն ==
Սուրբ Աստվածածին եկեղեցին կառուցված է սրբատաշ քարով և ունի 11,5 x 6,56 մ արտաքին չափեր։ Ներկայում այն կանգուն է, սակայն ունի վերանորոգման կարիք։ Որմերը հարուստ են վաղ միջնադարին բնորոշ հավասարաթև խաչաքանդակներով։


== Ծանոթագրություններ ==
Կրասնի Պախար (գյուղ, Կարդիմովսկի շրջան)

Անվան այլ կիրառումների համար տե՛ս՝ Կրասնի ՊախարԿրասնի Պախար (ռուս.՝ Красный Пахарь), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 20 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զուգորդված քիմիական կապեր

Զուգորդված քիմիական կապեր, օրգանական միացություններում իրար հաջորդող պարզ, կրկնակի կամ եռակի կապերով համակարգեր, որոնք պայմանավորված են էլեկտրոնների ներմոլեկուլային փոխազդեցությամբ։ Զուգորդված քիմիական կապերով մոլեկուլների շարժունակ p- և Л Էլեկտրոնները բաշխված են ամբողջ զուգորդված համակարգում։ Այդպիսի համակարգերից են իրար հաջորդող պարզ, կրկնակի կամ եռակի կապերը (я, я-զուգորդում, օրինակ, բուտադիենում՝ СН2 = СН-СН= =СН2), կրկնակի կամ եռակի կապն ազատ Էլեկտրոնային զույգ ունեցող ատոմի հետ (р, я-զուգորդում, օրինակ, վինիլքլորիդում՝ СН2=СН-Сl) և այլն։ Զուգորդված քիմիական կապերով մոլեկուլներն ավելի կայուն են փոխագդման ունակ, քան մեկուսացված կրկնակի կամ եռակի կապերով մոլեկուլները։ Միացման ռեակցիաներին մասնակցում է մոլեկուլի ոչ թե կրկնակի կապերից մեկը, այլ ամբողջ զուգորդված համակարգը՝ տալով 1,4-միացման վերջնանյութ, օրինակ․ CH2=СН-СН=CH2+ Br2- BrCH2-CH = CH-CH2Br։